(1)Filiala teritorială ia fiinţă de la constituire şi este înregistrată de la data notificării la secretariatul Comitetului director al Colegiului. (2)În termen de maximum 30 de zile calendaristice de la înregistrarea constituirii filialei teritoriale se organizează în mod obligatoriu alegeri pentru desemnarea forurilor de conducere ale acesteia, în cazul în care la şedinţa de constituire nu au fost alese organele de conducere.

Art. 46 (1)În vederea certificării actelor emise de către comitetele filialelor teritoriale, (1)În vederea certificării actelor emise de către comitetele filialelor teritoriale, acestea trebuie să poarte în mod obligatoriu ştampila filialei teritoriale a Colegiului, utilizată pe baza unui mandat expres, având menţionată în cuprinsul său denumirea filialei teritoriale. (2)Ştampilele filialelor teritoriale pot fi utilizate numai pentru îndeplinirea atribuţiilor specifice, în prezentarea filialei teritoriale, în cadrul procedurilor de înregistrare şi la desfăşurarea şedinţelor, precum şi în actele menţionate în mandatele acordate prin dispoziţie a preşedintelui Colegiului, acestea neputând angaja răspunderea Colegiului în acte juridice care nu au fost aprobate anterior în mod expres şi limitativ de către forurile de conducere ale Colegiului. (3)Ştampilele filialelor teritoriale sunt realizate de către Colegiu, potrivit dispoziţiei preşedintelui Colegiului, şi se utilizează de către preşedinţii filialelor teritoriale în condiţiile legii.

Art. 47 (1)Filialele teritoriale realizează o evidenţă iniţială a psihologilor şi a formelor de (1)Filialele teritoriale realizează o evidenţă iniţială a psihologilor şi a formelor de exercitare a profesiei de psiholog din aria de competenţă, într-un registru al filialei teritoriale. (2)Transmiterea documentelor în vederea obţinerii atestatelor de liberă practică şi înregistrarea formelor de exercitare a profesiei de psiholog pot fi realizate numai cu condiţia înregistrării acestora în registrul de evidenţă al filialei teritoriale competente. (3)Prevederile art. 46 alin. (3) lit. f) din lege şi dispoziţiile art. 12 din normele metodologice se interpretează în sensul verificării existenţei actelor obligatorii care însoţesc cererile adresate Comitetului director, fără a analiza şi a aprecia conţinutul acestora. (4)Constatarea lipsei unor documente se poate comunica solicitantului şi Comitetului director printr-o fişă de observaţii. (5)Cererea solicitantului, însoţită de documentele doveditoare, se transmite în mod obligatoriu Comitetului director, indiferent de conţinutul dosarului sau al fişei de observaţii.

Art. 48 (1)Activitatea filialei teritoriale se realizează sub conducerea preşedintelui filialei (1)Activitatea filialei teritoriale se realizează sub conducerea preşedintelui filialei teritoriale, care se află în subordinea Comitetului director, fiind coordonată de către preşedintele Colegiului. (2)În bugetul Colegiului sunt prevăzute sume alocate pentru desfăşurarea activităţii curente a filialelor teritoriale. Cuantumul sumelor se alocă în mod diferenţiat, în funcţie de numărul de psihologi, membri ai filialei teritoriale, fără a depăşi cuantumul maxim stabilit. (3)Decontarea cheltuielilor de către filialele teritoriale este condiţionată de prezentarea prealabilă a documentelor financiar-contabile doveditoare. (4)Filialele teritoriale nu pot desfăşura activităţi economice în mod direct sau indirect şi nu pot percepe pentru serviciile prestate taxe sau alte contribuţii băneşti din partea psihologilor.

## SECŢIUNEA 2: Convenţia filialei teritoriale

### Art. 49